钦定古今图书集成/理学汇编/文学典/第095卷 > 史谨
## 钦定古今图书集成/理学汇编/文学典/第095卷 > 史谨

按《列朝诗集》：“谨字公谨，昆山人。洪武中，谪居云南，与
王学士景善。用景荐，为应天府推官。未几，左迁湘阴
丞，寻罢，侨居金陵。性高洁，耽吟咏，工绘事。构独醉亭，
卖药自给，以诗画终其身。”

按《苏州府志》：“谨字公敏，昆山人。早从倪瓒、高启游，博
学好古，工诗画。甫冠，从戍滇阳。洪武末，翰林学士王
景荐其才，授应天府推官，左迁湘阴丞。后以事罢，侨
居金陵，自号吴门野樵，构独醉亭。年七十馀卒。有《独
醉亭诗集》。”